
29 Δεκεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 4668 


ΑΠΟΦΑΣΕΙΣ 

Αριθμ. 3361 _ 

Ορισμόςτης ΟμάδαςΤοπικής δράσης (ΟΤΔ) «ΤΑ- 
ΠΤοΚ ΑΡΚΑΔΙΑ 2020 ΑΜΚΕ» ως Ενδιάμεσου Φο¬ 
ρέα του Επιχειρησιακού Προγράμματος «Πελο¬ 
πόννησος» 2014-2020. Ανάθεση αρμοδιοτήτων 
διαχείρισης για πράξεις Κρατικών Ενισχύσεων 
και για πράξεις πλην Κρατικών Ενισχύσεων στο 
πλαίσιο της εγκεκριμένης Στρατηγικής ΤΑΠΤοΚ 
του Επιχειρησιακού Προγράμματος «Πελοπόν¬ 
νησος» 2014-2020. 

Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ 

Έχοντας υπόψη: 

1 .Το άρθρο 90 του «Κώδικα Νομοθεσίας για την Κυβέρ¬ 
νηση και τα κυβερνητικά όργανα», που κυρώθηκε για το 
άρθρο πρώτο του π.δ. 63/2005 (ΦΕΚ 98/Α722-04-2005). 

2. Το ν. 4314/2014 - Μέρος I «Για τη Διαχείριση, τον 
έλεγχο και την εφαρμογή αναπτυξιακών παρεμβάσεων 
για την προγραμματική περίοδο 2014-2020» (ΦΕΚ 265/ 
Α723-12-2014) και ειδικότερα το άρθρο 13, παρ. 7α, το 
άρθρο 47 και το άρθρο 57, όπως ισχύουν. 

3. Τον κανονισμό (ΕΕ) 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω- 
πάϊκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό Τα¬ 
μείο Αγροτικής Ανάπτυξης και το Ευρωπαϊκό Ταμείο Θά¬ 
λασσας και Αλιείας και την κατάργηση του κανονισμού 
(ΕΚ) αριθμ. 1083/2006 και ειδικότερα το άρθρο 72 (β), το 
άρθρο 123, παρ. 6 και 7 και τα άρθρα 32,33, 34 και 35. 

4. Τον κανονισμό (ΕΕ) 1301/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 σχετικά με το Ευρωπαϊκό Ταμείο Περιφερειακής 
Ανάπτυξης και για τη θέσπιση ειδικών διατάξεων σχε¬ 
τικά με ον στόχο «Επενδύσεις στην ανάπτυξη και την 
απασχόληση» και για την κατάργηση του κανονισμού 
(ΕΚ) αριθμ. 1080/2006. 

5. Τον κανονισμό (ΕΕ) 1304/2013 του Ευρωπαϊκού Κοι¬ 
νοβουλίου και του Συμβουλίου της 17 Δεκεμβρίου 2013 
για το Ευρωπαϊκό Κοινωνικό Ταμείο και την κατάργηση 
του κανονισμού (ΕΚ) αριθμ. 1081/2006 του Συμβουλίου, 
και ειδικότερα το άρθρο 12, παρ. 1 αυτού. 


6. Την ανακοίνωση της Επιτροπής σχετικά με την 
έννοια της κρατικής ενίσχυσης όπως αναφέρεται στο 
άρθρο 107 παράγραφος 1 της Συνθήκης, για τη λειτουρ¬ 
γία της Ευρωπαϊκής Ένωσης (2016/(1 262/01). ΕυΐΌρθΒΠ 
Έοιπηηί55ίοη (ΘΟ ΈΟΜΡΕΤΙΤΙΟΝ), 2015, ΑπθΙγΐίεθΙ 0πά5 
οπ ϊΓιθ 3ρρΙίε3ΐίοπ οί 5ΐ3ΐθ 3ίά ιτιΙθ5 ίο ϊΓιθ ίίπΒηαπρ οί 
ίηίί35ΐΐ'υςΐυΐ'θ ρΓθ]θεΐ5, ΡυόΙίεΒΐίοη 21 5θρΐθΐη6θΓ 2015. 

7. Τον κανονισμό της ΕΕ 651/2014της Επιτροπής για 
την κήρυξη ορισμένων κατηγοριών ενισχύσεων ως 
συμβατών με την εσωτερική αγορά κατ' εφαρμογή των 
άρθρων 107 και 108 της Συνθήκης. 

8. Τον κανονισμό (ΕΕ) αριθμ. 1407/2013 της Επιτροπής, 
της 18ης Δεκεμβρίου 2013, σχετικά με την εφαρμογή 
των άρθρων 107 και 108 της Συνθήκης για τη λειτουργία 
της Ευρωπαϊκής Ένωσης στις ήσσονος σημασίας (Κανο¬ 
νισμός «ϋθ Μίηίιηί5»). 

9. Την αριθμ. (1(2017) 8467/06.12.2017 απόφαση της 
Ευρωπαϊκής Επιτροπής για την τροποποίηση της εκτε¬ 
λεστικής απόφασης (1(2014) 10166/18-12-2014 για 
την έγκριση ορισμένων στοιχείων του επιχειρησιακού 
προγράμματος «Πελοπόννησος» για στήριξη από το 
Ευρωπαϊκό Ταμείο Περιφερειακής Ανάπτυξης και το 
Ευρωπαϊκό Κοινωνικό Ταμείο στο πλαίσιο του στόχου 
«Επενδύσεις στην ανάπτυξη και την απασχόληση» για 
την περιφέρεια Πελοποννήσου στην Ελλάδα (κωδ. (Ιϋ: 
20140Β16Μ2ΘΡ008). 

10. Την υπουργική απόφαση αριθμ. 32672/ΕΥΘΥ329/ 
23-3-2015 (ΦΕΚ 715/Β724-4-2015) με την οποία ανα- 
διαρθρώθηκε η Ειδική Υπηρεσία Διαχείρισης του Ε.Π. 
Περιφέρειας Πελοποννήσου. 

11. Τις αριθμ. 40134/ΕΥΘΥ/373/12-4-2016 «Οδηγίες 
για τη διαχείριση και εφαρμογή των στρατηγικών ολο¬ 
κληρωμένης χωρικής ανάπτυξης» της Εθνικής Αρχής 
Συντονισμού -ΕΣΠΑ. 

12. Την αριθμ. 83388/ΕΥΣΣΑ 1777/26-7-2017 εγκύκλιο 
«Σχεδιασμός και υλοποίηση Στρατηγικών Τοπικής ανά¬ 
πτυξης με πρωτοβουλία των τοπικών κοινοτήτων. 

13. Την αριθμ. 110427/ΕΥΘΥ 1020/20.10.2016 
(ΦΕΚ 3521/Β71.11.2016) υπουργική αΑπόφαση με θέμα 
«Τροποποίηση και αντικατάσταση της αριθμ. 81986/ 
ΕΥΘΥ712/31.07.2015 (ΦΕΚ Β' 1822) υπουργικής από¬ 
φασης «Εθνικοί κανόνες επιλεξιμότητας δαπανών για τα 
προγράμματα του ΕΣΠΑ 2014 - 2020 - Έλεγχοι νομιμό¬ 
τητας δημοσίων συμβάσεων συγχρηματοδοτούμενων 

πράξεων ΕΣΠΑ 2014-2020 από Αρχές Διαχείρισης και 
Ενδιάμεσους Φορείς - Διαδικασία ενστάσεων επί των 
αποτελεσμάτων αξιολόγησης πράξεων». 

14. Την αριθμ. υπουργική απόφαση 126829/ΕΥΘΥ 
1217/08.12.2015 [ΦΕΚ Β' 2784/21.12.2015] «Σύστημα 
δημοσιονομικών διορθώσεων και διαδικασίες ανάκτη¬ 
σης αχρεωστήτως ή παρανόμως καταβληθέντων ποσών 
από πόρους του κρατικού προϋπολογισμού για την υλο¬ 
ποίηση προγραμμάτων συγχρηματοδοτούμενων στο 
πλαίσιο του ΕΣΠΑ 2014-2020, σύμφωνα με το αρ. 22 του 
ν. 4314/2014». 

15. Την αριθμ. 74391/ΕΥΚΕ2634/13-07-2016 (60ΝΩ 
465307ΎΔ9) εγκύκλιο της ΕΥΚΕ με θέμα «Οδηγίες στους 
φορείς που εμπλέκονται στη χορήγηση κρατικών ενι¬ 
σχύσεων κατά την προγραμματική περίοδο 2014-2020». 

16. Την αριθμ. 2827/7-11-2017 (ΑΔΑ: 7ΣΣΥ7Λ1-3ΧΠ) 
απόφαση του Περιφερειάρχη Πελοποννήσου για την 
έγκριση της Στρατηγικής τοπικής ανάπτυξης με πρωτο¬ 
βουλία των τοπικών κοινοτήτων με τίτλο: «Στρατηγική 
και Σχέδιο δράσης ΤΑΠΤοΚΛΖΕΕϋ «Αρκαδία 2020»» του 
Επιχειρησιακού Προγράμματος «Πελοπόνησσος» 2014- 
2020 . 

17. Την αριθμ. 3360/27-12-2017 εισήγηση της Ειδικής 
Υπηρεσίας Διαχείρισης του Επιχειρησιακού Προγράμ¬ 
ματος Περιφέρειας Πελοποννήσου μετά τη θετική αξι¬ 
ολόγηση της ΟΤΔ «ΤΑΠΤΟΚ Αρκαδία 2020 ΑΜΚΕ» ως 
Ενδιάμεσου Φορέα όπως αποτυπώνεται στο σχετικό 
Φύλλο Αξιολόγησης. 

18. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Φορέας στον οποίο ανατίθενται αρμοδιότητες 

διαχείρισης μέρους του Επιχειρησιακού 

Προγράμματος «Πελοπόννησος» 2014-2020 

Η ΤΑΠΤΟΚ Αρκαδία 2020 ΑΜΚΕ, ορίζεται ως Ενδιάμε¬ 
σος Φορέας του Επιχειρησιακού Προγράμματος «Πελο¬ 
πόνησσος». 

Άρθρο 2 

Αντικείμενο ανάθεσης 

1. Η ΤΑΠΤΟΚ Αρκαδία 2020 ΑΜΚΕ, αναλαμβάνει αρ¬ 
μοδιότητες για τη διαχείριση μέρους του Επιχειρησια¬ 
κού Προγράμματος «Πελοπόννησος» 2014-2020, όπως 
προσδιορίζονται στα άρθρα 3 και 4. 

2. Η εκχωρούμενη προς διαχείριση συνολική χρηματο¬ 
δότηση και η κατανομή της ανά Άξονα Προτεραιότητας, 
θεματικό Στόχο, Επενδυτική Προτεραιότητα και Πεδίο 
Παρέμβασης αποτυπώνεται στα Παραρτήματα I, Π και 
III της παρούσας απόφασης. 

Άρθρο 3 

Αρμοδιότητες διαχείρισης για πράξεις 

πλην Κρατικών Ενισχύσεων 

Η ΤΑΠΤοΚ Αρκαδία 2020 ΑΜΚΕ αναλαμβάνει, στο 
πλαίσιο του Επιχειρησιακού Προγράμματος «Πελοπόν¬ 
νησος», τις ακόλουθες αρμοδιότητες: 

1. Εξειδικεύει τις πράξεις/ δράσεις που διαχειρίζεται, 


όπου απαιτείται, και καταρτίζει τον ετήσιο προγραμμα¬ 
τισμό των προσκλήσεων και εντάξεων, σύμφωνα με τις 
κατευθύνσεις της Διαχειριστικής Αρχής (ΔΑ) του ΕΠ. Πα¬ 
ρέχει τα στοιχεία εξειδίκευσης και προγραμματισμού στη 
ΔΑ, προκειμένου να ενταχθούν στην «Εξειδίκευση της 
εφαρμογής του ΕΠ» και στον ετήσιο προγραμματισμό 
του ΕΠ, σύμφωνα με το άρθρο 19 του ν. 4314/2014. 

2. Παρέχει τα απαραίτητα στοιχεία στη ΔΑ για την 
εκπόνηση των αξιολογήσεων του Προγράμματος, και 
λαμβάνει τα κατάλληλα μέτρα για την αξιοποίηση των 
συμπερασμάτων των εν λόγω αξιολογήσεων σε συνερ¬ 
γασία με τη ΔΑ. 

3. Παρακολουθεί την πορεία εφαρμογής των πρά¬ 
ξεων/ δράσεων που διαχειρίζεται και ειδικότερα, τη 
χρηματοοικονομική πρόοδο τους, τους ποσοτι κόποι η 
μένους δείκτες, τα ορόσημα και τους στόχους του πλαι¬ 
σίου επίδοσης, τις προοπτικές εξέλιξης τους, λαμβάνει 
τα κατάλληλα μέτρα για την απορρόφηση των ετήσιων 
δεσμεύσεων και εισηγείται στη ΔΑ προτάσεις αναθεώ¬ 
ρησής τους. 

4. Έχει την ευθύνη για την έγκαιρη συλλογή στοιχείων 
που συνδέονται με τους δείκτες και το πλαίσιο επίδοσης 
για τις πράξεις που διαχειρίζεται, καθώς και για τη δια¬ 
σφάλιση της πληρότητας και ποιότητας τους. Συνεργάζε¬ 
ται με τη ΔΑ και την Εθνική Αρχή Συντονισμού (ΕΑΣ) για 
την εφαρμογή των ρυθμίσεων του ενιαίου συστήματος 
παρακολούθησης των δεικτών, όπως κάθε φορά ισχύει. 

5. Υποστηρίζει τη ΔΑ του ΕΠ στη σύνταξη αιτημάτων 
εξαίρεσης από την εφαρμογή της διαδικασίας αποδέ¬ 
σμευσης για τις δεσμεύσεις που δεν απορροφήθηκαν, 
εξαιτίας δικαστικών ή διοικητικών εμπλοκών ή και για 
λόγους ανωτέρας βίας, στις περιπτώσεις που τα εν λόγω 
αιτήματα αφορούν στις πράξεις που διαχειρίζεται. 

6. Συντάσσει τις αναγκαίες αναφορές που ζητούνται 
από τη ΔΑ του ΕΠ για την υποβολή των ετήσιων και 
τελικών εκθέσεων υλοποίησης, την προετοιμασία της 
ετήσιας εξέτασης του ΕΠ, την υποστήριξη του έργου της 
Επιτροπής Παρακολούθησης του Προγράμματος, κ.λπ. 

7. Συνεργάζεται με την Εθνική Αρχή Συντονισμού (ΕΑΣ) 
και την Ευρωπαϊκή Επιτροπή και παρέχει σε αυτές κάθε 
πληροφορία που ζητείται. 

8. Εξειδικεύει, όπου απαιτείται, τα απαραίτητα εργα¬ 
λεία, πρότυπα και προδιαγραφές για τη σωστή άσκηση 
των αρμοδιοτήτων διαχείρισης που έχουν εκχωρηθεί σε 
συμφωνία με τη ΔΑ του ΕΠ και την ΕΑΣ. 

9. Συνεργάζεται με τη ΔΑ του ΕΠ για τη διαμόρφωση 
της μεθοδολογίας και των κριτηρίων επιλογήςτων πρά¬ 
ξεων που διαχειρίζεται, προκειμένου να εγκριθούν από 
την Επιτροπή Παρακολούθησης του ΕΠ. 

10. Οργανώνει και παρακολουθεί ενέργειες πληρο¬ 
φόρησης και επικοινωνίας για τις πράξεις/ δράσεις που 
διαχειρίζεται, στη βάση της εγκεκριμένης στρατηγικής 
επικοινωνίας του ΕΠ, με στόχο την, όσο το δυνατόν, ευ¬ 
ρύτερη διάδοση πληροφοριών προς τους δυνητικούς 
δικαιούχους για τις ευκαιρίες χρηματοδότησης τους 
από το ΕΠ, προς τους δικαιούχους/ωφελούμενους για 
τις ωφέλειες που μπορούν να αποκομίσουν και προς 
τους πολίτες της χώρας για το ρόλο και τα επιτεύγματα 
τη πολιτικής συνοχής των Ταμείων. 

11. Προετοιμάζει και αποστέλλει στη ΔΑ του ΕΠ για 
σύμφωνη γνώμη, τα σχέδια προσκλήσεων των πράξεων 
που διαχειρίζεται για την υποβολή αιτήσεων χρηματοδό¬ 
τησης από τουςΆξονες Προτεραιότητες του ΕΠ και τους 
θεματικούς στόχους που διαχειρίζεται. Μεριμνά για την 
έκδοση των προσκλήσεων και τη δημοσιοποίηση τους. 

Οι προσκλήσεις παρέχουν προς τους δυνητικούς δικαι¬ 
ούχους, σαφείς και λεπτομερείς πληροφορίες σχετικά με: 

(α) τις ευκαιρίες χρηματοδότησης σχετικά με τον τύπο 
των δράσεων που θα χρηματοδοτηθούν στο πλαίσιο 
της πρόσκλησης, 

(β) τους όρους επιλεξιμότητας των δαπανών που πρέ¬ 
πει να ικανοποιούν οι προτεινόμενες πράξεις, προκει- 
μένου να ενταχθούν για χρηματοδότηση στο πλαίσιο 
του ΕΠ, 

(γ) τις διαδικασίες εξέτασης των αιτήσεων χρηματοδό¬ 
τησης και τις σχετικές χρονικές προθεσμίες, 

(δ) τη μεθοδολογία και τα κριτήρια επιλογής των προς 
χρηματοδότηση πράξεων, 

(ε) τα αρμόδια στελέχη του Ενδιάμεσου Φορέα, τα 
οποία μπορούν να παρέχουν πληροφορίες σχετικά με 
την πρόσκληση, 

(στ) την ευθύνη των δικαιούχων για την ενημέρωση 
του κοινού σχετικά με το σκοπό της πράξης και την υπο¬ 
στήριξη απόταΤαμείατης ΕΕ, σύμφωνα με την εγκεκρι¬ 
μένη στρατηγική επικοινωνίας του ΕΠ, τους στόχους και 
τις ευκαιρίες χρηματοδότησης του ΕΠ, 

ζ) την υποχρέωση του δικαιούχου, εφόσον η πρόταση 
του επιλεγεί, να συμπεριληφθούν στοιχεία της πράξης 
του, στον κατάλογο των πράξεων του ΕΠ, ο οποίος δη¬ 
μοσιοποιείται και είναι προσβάσιμος μέσω ενιαίου διαδι¬ 
κτυακού τόπου ή ενιαίας διαδικτυακής πύλης, σύμφωνα 
με το άρθρο 115, παρ. 2 του καν. 1303/2013. 

12. Αξιολογεί τις αιτήσεις/ προτάσεις που υποβάλλο¬ 
νται, εφαρμόζοντας την εγκεκριμένη μεθοδολογία και 
τα εγκεκριμένα κριτήρια αξιολόγησης από την Επιτροπή 
Παρακολούθησης του ΕΠ. 

13. Εισηγείται στον Περιφερειάρχη Πελοποννήσου την 
έκδοση των Αποφάσεων Ένταξης των πράξεων και, μετά 
την έκδοση τους, τις δημοσιοποιεί. 

14. Παρακολουθεί την υλοποίηση των συγχρηματο- 
δοτούμενων πράξεων και τους δικαιούχους, στη βάση 
των όρων της απόφασης Ένταξης, τις αναληφθείσες δε¬ 
σμεύσεις, της τήρησης των χρονικών προθεσμιών που 
τίθενται για την ολοκλήρωση των επί μέρους δράσεων/ 
υποέργων των πράξεων, καθώς και τη συμμόρφωση 
τους με τους ισχύοντες κοινοτικούς και εθνικούς κανό¬ 
νες υλοποίησης καθ' όλη τη διάρκεια υλοποίησης τους. 
Εντοπίζει προβλήματα κατά τη διάρκεια υλοποίησης 
των πράξεων και λαμβάνει τα κατάλληλα μέτρα για την 
έγκαιρη επίλυσή τους, ή προτείνει ενέργειες υποστήρι¬ 
ξης των δικαιούχων. 

15. Θέτει σε καθεστώς επιτήρησης τους δικαιούχους 
που οι πράξεις τους αποκλίνουν από τους όρους της 
απόφασης ένταξης ή και του χρονικού προγραμματι¬ 
σμού της εκτέλεσης τους και καθορίζει διορθωτικά μέ¬ 
τρα και περίοδο συμμόρφωσης. Εισηγείται στον Περιφε¬ 
ρειάρχη Πελοποννήσου, την ανάκληση των αποφάσεων 
ένταξης των πράξεων, για τις οποίες οι δικαιούχοι δεν 


υλοποιήσουν τα διορθωτικά μέτρα εντός της περιόδου 
συμμόρφωσης, ή εάν η εκτέλεση των υποέργων τους 
που αφορούν ενέργειες προετοιμασίας δεν ολοκληρώ¬ 
νεται εντός των χρονικών προθεσμιών που ορίζονται 
στην απόφαση ένταξης. 

16. Εισηγείται στον Περιφερειάρχη Πελοποννήσου, την 
έκδοση τροποποιήσεων της απόφασης ένταξης ή ανά¬ 
κλησης αυτής, και μεριμνά για τη δημοσιοποίησή τους. 

17. Ε ισηγείται στον Περιφερειάρχη Πελοποννήσου, την 
έκδοση των αποφάσεων ολοκλήρωσης των πράξεων. 

18. Διενεργεί ελέγχους νομιμότητας των διακηρύξε¬ 
ων, καθώς και των διαδικασιών ανάθεσης των δημοσίων 
συμβάσεων και των τροποποιήσεων αυτών, προκειμέ- 
νου να διασφαλιστεί η επιλεξιμότητα των δαπανών. 

19. Διενεργεί διοικητικές και επιτόπιες επαληθεύσεις 
κατά τα προβλεπόμενα στο άρθρο 21 του ν. 4314/2014 
και στις Διαδικασίες του ΣΔΕ, προκειμένου να επιβεβαι¬ 
ωθεί η παράδοση των συγχρηματοδοτούμενων προϊό¬ 
ντων και υπηρεσιών και η πραγματική πραγματοποίηση 
των δαπανών που δηλώνουν οι δικαιούχοι, η τήρηση χω¬ 
ριστού λογιστικού συστήματος ή επαρκούς λογιστικής 
κωδικοποίησης, η τήρηση των κανόνων δημοσιότητας, 
καθώς και η συμμόρφωση των πράξεων προς τους εθνι¬ 
κούς και κοινοτικούς κανόνες. 

20. Στην περίπτωση που οι επιτόπιες επαληθεύσεις 
διενεργούνται δειγματοληπτικά, τηρεί αρχεία που περι¬ 
γράφουν και τεκμηριώνουν τη δειγματοληπτική μέθοδο, 
βάσει της οποίας επιλέγονται οι προς επαλήθευση πρά¬ 
ξεις ή οι συναλλαγές τους. 

21. Προβαίνει στη διενέργεια έκτακτης επιτόπιας επα¬ 
λήθευσης, εφόσον έχει σοβαρές ενδείξεις για την ύπαρξη 
παραβάσεων εθνικού ή κοινοτικού δικαίου και προβαίνει 
στις απαραίτητες ενέργειες κατά τα προβλεπόμενα στις 
Διαδικασίες του ΣΔΕ. 

22. Τηρεί αρχεία στο ΟΠΣ για τις διοικητικές και επι¬ 
τόπιες επαληθεύσεις που πραγματοποιούνται και για 
την παρακολούθηση τυχόν ευρημάτων, σύμφωνα με τα 
πρότυπα και τις διαδικασίες του Συστήματος Διαχείρισης 
και Ελέγχου. 

23. Εισηγείται στη Διαχειριστική Αρχή του ΕΠ την ακύ¬ 
ρωση μέρους ή του συνόλου της δημόσιας συνεισφοράς 
της πράξης, βάσει πορίσματος διοικητικής ή επιτόπιας 
επαλήθευσης ή πορίσματος ελέγχου, καταχωρώντας τις 
αντίστοιχες λογιστικές εγγραφές στο ΟΠΣ. Στην περί¬ 
πτωση διαπίστωσης παράβασης εθνικού ή κοινοτικού 
δικαίου, λαμβάνοντας υπόψη το είδος και τη φύση της 
παράβασης και τις δημοσιονομικές επιπτώσεις, δύναται 
να προβεί σε ακύρωση μέρους ή του συνόλου της χρη¬ 
ματοδότησης της πράξης από το ΕΠ, καταχωρώντας τις 
αντίστοιχες λογιστικές εγγραφές στο ΟΠΣ. Τα στοιχεία 
διαβιβάζονται στις αρμόδιες Αρχές/ φορείς, σύμφωνα 
με το Σύστημα Διαχείρισης και Ελέγχου. 

24. Εισηγείται στη Διαχειριστική Αρχή του ΕΠ, την 
έκδοση απόφασης ανάκτησης αχρεωστήτων κατα- 
βληθέντων ποσών, στις περιπτώσεις που διαπιστωθεί 
βάσει των επαληθεύσεων αχρεωστήτως καταβληθείσα 
δαπάνη, και παρακολουθεί την ανάκτηση των σχετικών 
ποσών. 

25. Παρακολουθεί, όπου απαιτείται, την τήρηση των 
μακροχρόνιων υποχρεώσεων από τους δικαιούχους, 
σύμφωνα με το άρθρο 71 του καν. 1303/2013. 

26. Παρακολουθεί τα καθαρά έσοδα των πράξεων που 
διαχειρίζεται, εφόσον εμπίπτουν στις διατάξεις των πα¬ 
ραγράφων 1 έως 6 του άρθρου 61 και της παραγράφου 8 
του άρθρου 65 του καν. 1303/2013. Ειδικότερα για εκεί¬ 
νες τις πράξεις που δεν είναι αντικειμενικά εφικτό να 
καθοριστούν εκ των προτέρων τα έσοδα, ο ΕΦ ενημε¬ 
ρώνει σχετικά την Αρχή Πιστοποίησης για τα έσοδα που 
παράγονται εντός τριών ετών από την ολοκλήρωση της 
πράξης ή έως την προθεσμία για την υποβολή των εγ¬ 
γράφων για το κλείσιμο του ΕΠ, προκειμένου τα εν λόγω 
έσοδα να αφαιρεθούν από τις δαπάνες που δηλώνονται 
στην Επιτροπή, σύμφωνα με τα οριζόμενα στο άρθρο 61, 
παρ. 6 του καν. 1303/2013. 

27. Συνεργάζεται με τη ΔΑ του ΕΠ για την υποβολή 
στην Επιτροπή των απαιτούμενων για τα μεγάλα έργα 
πληροφοριών, σύμφωνα με τα άρθρα 101,102 και 103 
του καν. 1303/2013. 

28. Διασφαλίζει ότι οι δικαιούχοι λαμβάνουν πλήρως 
το συνολικό ποσό της οφειλόμενης επιλέξιμης δαπάνης, 
το αργότερο 90 ημέρες μετά την ημερομηνία υποβολής 
της αίτησης πληρωμής από το δικαιούχο, χωρίς την αφαί¬ 
ρεση ή την παρακράτηση κανενός ποσού και χωρίς την 
είσπραξη καμίας ειδικής επιβάρυνσης ή άλλου τέλους 
ισοδύναμου αποτελέσματος που θα επέφερε μείωση 
των ποσών της επιλέξιμης χρηματοδότησης για τους 
δικαιούχους. 

29. Παρέχει στην Αρχή Πιστοποίησης όλεςτις αναγκαί¬ 
ες πληροφορίες σχετικά με τις διαδικασίες και τις επα¬ 
ληθεύσεις που πραγματοποιούν για κάθε δαπάνη των 
πράξεων που διαχειρίζεται, για σκοπούς πιστοποίησης. 

30. Παρέχει στη ΔΑ του ΕΠ τα απαιτούμενα στοιχεία, 
προκειμένου να καταρτιστεί η δήλωση διαχείρισης και 
ετήσια σύνοψη που αναφέρεται στο άρθρο 125 του 
καν. 1303/2013. 

31. Παρέχει στη ΔΑ του ΕΠ τα απαραίτητα στοιχεία 
για την κατάρτιση του προγραμματισμού των ετήσιων 
πιστώσεων του ΕΠ καθώς και για τις χρηματοδοτήσεις 
(διάθεση ποσών στους λογαριασμούς κάθε συλλογικής 
απόφασης) του συγχρηματοδοτούμενου σκέλους του 
ΠΔΕ, σύμφωνα με τις Διαδικασίες του ΣΔΕ. 

32. Συνεργάζεται με τη ΔΑ του ΕΠ για την υποβολή 
απαντήσεων σε σχετικά πορίσματα ελέγχου που διενερ- 
γήθηκε στον ίδιο και σε πράξεις που διαχειρίζεται, από 
τα αρμόδια εθνικά και κοινοτικά ελεγκτικά όργανα. 

33. Εξειδικεύει, όπου απαιτείται, τις απαιτήσεις για τη 
διασφάλιση της τήρησης όλων των εγγράφων σχετικά 
με τις δαπάνες και τους ελέγχους που απαιτούνται για 
τη διασφάλιση επαρκούς διαδρομής ελέγχου, κατά τα 
οριζόμενα στο άρθρο 125, παρ. 4 του καν. 1303/2013 και 
σύμφωνα με τους κανόνες του Συστήματος Διαχείρισης 
και Ελέγχου. 

34. Διασφαλίζει την συλλογή και έγκαιρη καταχώρηση 
στο ΟΠΣ, των απαραίτητων δεδομένων που αφορούν 
στις παραπάνω αρμοδιότητες διαχείρισης και έχει την 
ευθύνη για την ακρίβεια, την ποιότητα και πληρότητα 
των στοιχείων που καταχωρούνται στο ΟΠΣ. 


35. Έχει την ευθύνη τήρησης αρχείων αντίστοιχων των 
αρμοδιοτήτων του. Τα αρχεία δύνανται να τηρούνται 
ηλεκτρονικά στο ΟΠΣ, σύμφωνα με τις Διαδικασίες του 
ΣΔΕ. 

Άρθρο 4 

Αρμοδιότητες διαχείρισης 
για πράξεις Κρατικών Ενισχύσεων 

Η ΤΑΠΤοΚ Αρκαδία 2020 ΑΜΚΕ αναλαμβάνει, στο 
πλαίσιο του Επιχειρησιακού Προγράμματος «Πελοπόν¬ 
νησος», τις ακόλουθες αρμοδιότητες: 

1. Εξειδικεύει τις πράξεις/ δράσεις που διαχειρίζεται, 
όπου απαιτείται, και καταρτίζει τον ετήσιο προγραμμα¬ 
τισμό των προσκλήσεων και εντάξεων, σύμφωνα με τις 
κατευθύνσεις της Διαχειριστικής Αρχής (ΔΑ) του ΕΠ. Πα¬ 
ρέχει τα στοιχεία εξειδίκευσης και προγραμματισμού στη 
ΔΑ, προκειμένου να ενταχθούν στην «Εξειδίκευση της 
εφαρμογής του ΕΠ» και στον ετήσιο προγραμματισμό 
του ΕΠ, σύμφωνα με το άρθρο 19 του ν. 4314/2014. 

2. Παρέχει τα απαραίτητα στοιχεία στη ΔΑ για την 
εκπόνηση των αξιολογήσεων του Προγράμματος, και 
λαμβάνει τα κατάλληλα μέτρα για την αξιοποίηση των 
συμπερασμάτων των εν λόγω αξιολογήσεων σε συνερ¬ 
γασία με τη ΔΑ. 

3. Παρακολουθεί την πορεία εφαρμογής των πρά¬ 
ξεων/ δράσεων που διαχειρίζεται και ειδικότερα, τη 
χρηματοοικονομική πρόοδο τους, τους ποσοτι κόποι η 
μένους δείκτες, τα ορόσημα και τους στόχους του πλαι¬ 
σίου επίδοσης, τις προοπτικές εξέλιξης τους, λαμβάνει 
τα κατάλληλα μέτρα για την απορρόφηση των ετήσιων 
δεσμεύσεων και εισηγείται στη ΔΑ προτάσεις αναθεώ¬ 
ρησής τους. 

4. Έχει την ευθύνη για την έγκαιρη συλλογή στοιχείων 
που συνδέονται με τους δείκτες και το πλαίσιο επίδοσης 
για τις πράξεις που διαχειρίζεται, καθώς και για τη δια¬ 
σφάλιση της πληρότητας και ποιότητας τους. Συνεργάζε¬ 
ται με τη ΔΑ και την Εθνική Αρχή Συντονισμού (ΕΑΣ) για 
την εφαρμογή των ρυθμίσεων του ενιαίου συστήματος 
παρακολούθησης των δεικτών, όπως κάθε φορά ισχύει. 

5. Υποστηρίζει τη ΔΑ του ΕΠ στη σύνταξη αιτημάτων 
εξαίρεσης από την εφαρμογή της διαδικασίας αποδέ¬ 
σμευσης για τις δεσμεύσεις που δεν απορροφήθηκαν, 
εξαιτίας δικαστικών ή διοικητικών εμπλοκών ή και για 
λόγους ανωτέρας βίας, στις περιπτώσεις που τα εν λόγω 
αιτήματα αφορούν στις πράξεις που διαχειρίζεται. 

6. Συντάσσει τις αναγκαίες αναφορές που ζητούνται 
από τη ΔΑ του ΕΠ για την υποβολή των ετήσιων και 
τελικών εκθέσεων υλοποίησης, την προετοιμασία της 
ετήσιας εξέτασης του ΕΠ, την υποστήριξη του έργου της 
Επιτροπής Παρακολούθησης του Προγράμματος, κ.λπ. 

7. Συνεργάζεται με την Εθνική Αρχή Συντονισμού (ΕΑΣ) 
και την Ευρωπαϊκή Επιτροπή και παρέχει σε αυτές κάθε 
πληροφορία που ζητείται. 

8. Εξειδικεύει, όπου απαιτείται, τα απαραίτητα εργα¬ 
λεία, πρότυπα και προδιαγραφές για τη σωστή άσκηση 
των αρμοδιοτήτων διαχείρισης που έχουν εκχωρηθεί σε 
συμφωνία με τη ΔΑ του ΕΠ και την ΕΑΣ. 

9. Συνεργάζεται με τη ΔΑ του ΕΠ για τη διαμόρφωση 
της μεθοδολογίας και των κριτηρίων επιλογήςτων πρά- 

ξεωνπου διαχειρίζεται, προκειμένου να εγκριθούν από 
την Επιτροπή Παρακολούθησης του ΕΠ. 

10. Οργανώνει και παρακολουθεί ενέργειες πληρο¬ 
φόρησης και επικοινωνίας για τις πράξεις/ δράσεις που 
διαχειρίζεται, στη βάση της εγκεκριμένης στρατηγικής 
επικοινωνίας του ΕΠ, με στόχο την, όσο το δυνατόν, ευ¬ 
ρύτερη διάδοση πληροφοριών προς τους δυνητικούς 
δικαιούχους για τις ευκαιρίες χρηματοδότησης τους 
από το ΕΠ, προς τους δικαιούχους/ωφελούμενους για 
τις ωφέλειες που μπορούν να αποκομίσουν και προς 
τους πολίτες της χώρας για το ρόλο και τα επιτεύγματα 
τη πολιτικής συνοχής των Ταμείων. 

11. Προετοιμάζει και αποστέλλει στη ΔΑ του ΕΠ για 
σύμφωνη γνώμη, τα σχέδια προσκλήσεων των πράξεων 
που διαχειρίζεται και τους σχετικούς Οδηγούς Εφαρμο¬ 
γής (εφόσον απαιτείται), για την υποβολή προτάσεων 
από τις ιδιωτικές ή δημόσιες επιχειρήσεις που αιτούνται 
τη λήψη δημόσιας ενίσχυσης (δυνητικούς δικαιούχους). 

Μετά τη σύμφωνη γνώμη της ΔΑ του ΕΠ, προωθεί τα 
σχέδια των προσκλήσεων και των Οδηγών Εφαρμογής 
στο αρμόδιο όργανο για την έγκρισή τους. 

Μετά την έκδοση των προσκλήσεων, μεριμνά για τη 
δημοσιοποίηση τους και την ανάρτηση τους στο δικτυ- 
ακό τόπο του ΕΠ, το νν\/ν\Λ/.θ5ρ3.9Γ και το πρόγραμμα 
ΔΙΑΥΓΕΙΑ. 

Οι προσκλήσεις παρέχουν προς τους δυνητικούς δικαι¬ 
ούχους, σαφείς και λεπτομερείς πληροφορίες σχετικά με: 

(α) τις ευκαιρίες χρηματοδότησης σχετικά με τον τύπο 
των δράσεων που θα χρηματοδοτηθούν στο πλαίσιο 
της πρόσκλησης, 

(β) τους όρους επιλεξιμότητας των δαπανών που πρέ¬ 
πει να ικανοποιούν οι προτεινόμενες πράξεις (επενδυτι¬ 
κά σχέδια) προκειμένου να ενταχθούν για χρηματοδό¬ 
τηση στο πλαίσιο του ΕΠ, 

(γ) τις διαδικασίες εξέτασης των αιτήσεων χρηματοδό¬ 
τησης και τις σχετικές χρονικές προθεσμίες, 

(δ) τη μεθοδολογία και τα κριτήρια επιλογής των προς 
χρηματοδότηση πράξεων, 

(ε) τα αρμόδια στελέχη του Ενδιάμεσου Φορέα, τα 
οποία μπορούν να παρέχουν πληροφορίες σχετικά με 
την πρόσκληση, 

(στ) την ευθύνη των δικαιούχων για την ενημέρωση 
του κοινού σχετικά με το σκοπό της πράξης και την υπο¬ 
στήριξη από τα Ταμεία της ΕΕ, σύμφωνα με την εγκεκρι¬ 
μένη στρατηγική επικοινωνίας του ΕΠ, τους στόχους και 
τις ευκαιρίες χρηματοδότησης του ΕΠ, 

(ζ) την υποχρέωση του δικαιούχου, εφόσον η πρόταση 
του επιλεγεί, να συμπεριληφθούν στοιχεία της πράξης 
του, στον κατάλογο των πράξεων του ΕΠ, ο οποίος δη¬ 
μοσιοποιείται και είναι προσβάσιμος μέσω ενιαίου διαδι¬ 
κτυακού τόπου ή ενιαίας διαδικτυακής πύλης, σύμφωνα 
με το άρθρο 115, παρ. 2 του καν. 1303/2013. 

12. Αξιολογεί τις αιτήσεις/ προτάσεις που υποβάλλο¬ 
νται μέσω του Πληροφοριακού Συστήματος Κρατικών 
Ενισχύσεων (ΠΣΚΕ), εφαρμόζοντας την εγκεκριμένη 
μεθοδολογία και τα εγκεκριμένα κριτήρια αξιολόγησης 
από την Επιτροπή Παρακολούθησης του ΕΠ. 


13. Εισηγείται στον Περιφερειάρχη Πελοποννήσου την 
έκδοση της απόφασης ένταξης των πράξεων στο ΕΠ και, 
μετά την έκδοση τους, τις δημοσιοποιεί. 

Σε περίπτωση που κατά την Ένταξη των πράξεων σε 
ΕΠ του ΕΣΠΑ προϋπάρχει Απόφαση Χρηματοδότησης, 
ο ΕΦ οφείλει να ενημερώσει τους δικαιούχους σχετικά, 
καθώς και για τις επιπλέον υποχρεώσεις που αυτοί ανα¬ 
λαμβάνουν. 

14. Παρακολουθεί την υλοποίηση των συγχρηματοδο- 
τούμενων πράξεων και τους δικαιούχους, στη βάση των 
όρων της Απόφασης Χρηματοδότησης της πράξης, τις 
αναληφθείσες δεσμεύσεις, της τήρησης των χρονικών 
προθεσμιών που τίθενται, καθώς και τη συμμόρφωση 
τους με τους ισχύοντες κοινοτικούς και εθνικούς κανό¬ 
νες υλοποίησης καθ’ όλη τη διάρκεια υλοποίησης τους. 
Εντοπίζει προβλήματα κατά τη διάρκεια υλοποίησης 
των πράξεων και λαμβάνει τα κατάλληλα μέτρα για την 
έγκαιρη επίλυσή τους. 

15. Εισηγείται στον Περιφερειάρχη Πελοποννήσου την 
έκδοση τροποποιήσεων της Απόφασης Χρηματοδότη¬ 
σης πράξης ή ανάκλησης αυτής. Εφόσον οι εν λόγω τρο¬ 
ποποιήσεις επιφέρουν αλλαγή στα στοιχεία της απόφα¬ 
σης ένταξης των πράξεων σύμφωνα με το ΣΔΕ, εισηγείται 
στον Περιφερειάρχη Πελοποννήσου την τροποποίηση 
της απόφασης ένταξης των πράξεων. Μεριμνά για τη 
δημοσιοποίηση των αποφάσεων. 

16. Εισηγείται στον Περιφερειάρχη Πελοποννήσου, 
την έκδοση της Βεβαίωσης Ολοκλήρωσης πράξης και 
της απόφασης ολοκλήρωσης πράξεων. 

17. Διενεργεί διοικητικές και επιτόπιες επαληθεύσεις 
κατά τα προβλεπόμενα στο άρθρο 21 του ν. 4314/2014 
και στις Διαδικασίες του ΣΔΕ, προκειμένου να επιβεβαι¬ 
ωθεί η παράδοση των συγχρηματοδοτούμενων προϊό¬ 
ντων και υπηρεσιών και η πραγματική πραγματοποίηση 
των δαπανών που δηλώνουν οι δικαιούχοι, η τήρηση χω¬ 
ριστού λογιστικού συστήματος ή επαρκούς λογιστικής 
κωδικοποίησης, η τήρηση των κανόνων δημοσιότητας, 
καθώς και η συμμόρφωση των πράξεων προς τους εθνι¬ 
κούς και κοινοτικούς κανόνες. 

Στην περίπτωση που στην οικεία πρόσκληση προ- 
βλέπεται η δυνατότητα προκαταβολής, ο ΕΦ διενεργεί 
διοικητική επαλήθευση στο αίτημα του δικαιούχου σύμ¬ 
φωνα με τις διαδικασίες του Συστήματος Διαχείρισης 
και Ελέγχου. 

18. Στην περίπτωση που οι επιτόπιες επαληθεύσεις 
διενεργούνται δειγματοληπτικά, τηρεί αρχεία που περι¬ 
γράφουν και τεκμηριώνουν τη δειγματοληπτική μέθοδο, 
βάσει της οποίας επιλέγονται οι προς επαλήθευση πρά¬ 
ξεις ή οι συναλλαγές τους. 

19. Προβαίνει στη διενέργεια έκτακτης επιτόπιας επα¬ 
λήθευσης, εφόσον έχει σοβαρές ενδείξεις για την ύπαρξη 
παραβάσεων εθνικού ή κοινοτικού δικαίου και προβαίνει 
στις απαραίτητες ενέργειες κατά τα προβλεπόμενα στις 
Διαδικασίες του ΣΔΕ. 

20. Τηρεί αρχεία στο ΠΣΚΕ και στο ΟΠΣ για τις διοικητι¬ 
κές και επιτόπιες επαληθεύσεις που πραγματοποιούνται 
και για την παρακολούθηση τυχόν ευρημάτων, σύμφωνα 
με τα πρότυπα και τις διαδικασίες του Συστήματος Δια¬ 
χείρισης και Ελέγχου. 

21. Εισηγείται στη Διαχειριστική Αρχή του ΕΠ την ακύ¬ 
ρωση μέρους ή του συνόλου της δημόσιας συνεισφοράς 
της πράξης, βάσει πορίσματος διοικητικής ή επιτόπιας 
επαλήθευσης ή πορίσματος ελέγχου, καταχωρώντας τις 
αντίστοιχες λογιστικές εγγραφές στο ΟΠΣ. Στην περί¬ 
πτωση διαπίστωσης παράβασης εθνικού ή κοινοτικού 
δικαίου, λαμβάνοντας υπόψη το είδος και τη φύση της 
παράβασης και τις δημοσιονομικές επιπτώσεις, δύναται 
να προβεί σε ακύρωση μέρους ή του συνόλου της χρη¬ 
ματοδότησης της πράξης από το ΕΠ, καταχωρώντας τις 
αντίστοιχες λογιστικές εγγραφές στο ΟΠΣ. Τα στοιχεία 
διαβιβάζονται στις αρμόδιες Αρχές/ φορείς, σύμφωνα 
με το Σύστημα Διαχείρισης και Ελέγχου. 

22. Εισηγείται στη Διαχειριστική Αρχή του ΕΠ, την 
έκδοση απόφασης ανάκτησης αχρεωστήτων κατα- 
βληθέντων ποσών, στις περιπτώσεις που διαπιστωθεί 
βάσει των επαληθεύσεων αχρεωστήτως καταβληθείσα 
δαπάνη, και παρακολουθεί την ανάκτηση των σχετικών 
ποσών. 

23. Παρακολουθεί, όπου απαιτείται, την τήρηση των 
μακροχρόνιων υποχρεώσεων από τους δικαιούχους, 
σύμφωνα με το άρθρο 71 του καν. 1303/2013. 

24. Διασφαλίζει ότι οι δικαιούχοι λαμβάνουν πλήρως 
το συνολικό ποσό της οφειλόμενης επιλέξιμης δαπάνης, 
το αργότερο 90 ημέρες μετά την ημερομηνία υποβολής 
της αίτησης πληρωμής από το δικαιούχο, χωρίς την αφαί¬ 
ρεση ή την παρακράτηση κανενός ποσού και χωρίς την 
είσπραξη καμίας ειδικής επιβάρυνσης ή άλλου τέλους 
ισοδύναμου αποτελέσματος που θα επέφερε μείωση 
των ποσών της επιλέξιμης χρηματοδότησης για τους 
δικαιούχους. 

25. Παρέχει στην Αρχή Πιστοποίησης όλεςτις αναγκαί¬ 
ες πληροφορίες σχετικά με τις διαδικασίες και τις επα¬ 
ληθεύσεις που πραγματοποιούν για κάθε δαπάνη των 
πράξεων που διαχειρίζεται, για σκοπούς πιστοποίησης. 

26. Παρέχει στη ΔΑ του ΕΠ τα απαιτούμενα στοιχεία, 
προκειμένου να καταρτιστεί η δήλωση διαχείρισης και 
ετήσια σύνοψη που αναφέρεται στο άρθρο 125 του 
καν. 1303/2013. 

27. Παρέχει στη ΔΑ του ΕΠ τα απαραίτητα στοιχεία 
για την κατάρτιση του προγραμματισμού των ετήσιων 
πιστώσεων του ΕΠ καθώς και για τις χρηματοδοτήσεις 
(διάθεση ποσών στους λογαριασμούς κάθε συλλογικής 
απόφασης) του συγχρηματοδοτούμενου σκέλους του 
ΠΔΕ, σύμφωνα με τις Διαδικασίες του ΣΔΕ. 

28. Συνεργάζεται με τη ΔΑ του ΕΠ για την υποβολή 
απαντήσεων σε σχετικά πορίσματα ελέγχου που διενερ- 
γήθηκε στον ίδιο και σε πράξεις που διαχειρίζεται, από 
τα αρμόδια εθνικά και κοινοτικά ελεγκτικά όργανα. 

29. Εξειδικεύει, όπου απαιτείται, τις απαιτήσεις για τη 
διασφάλιση της τήρησης όλων των εγγράφων σχετικά 
με τις δαπάνες και τους ελέγχους που απαιτούνται για 
τη διασφάλιση επαρκούς διαδρομής ελέγχου, κατά τα 
οριζόμενα στο άρθρο 125, παρ. 4 του καν. 1303/2013 και 
σύμφωνα με τους κανόνες του Συστήματος Διαχείρισης 
και Ελέγχου. 

30. Διασφαλίζει την συλλογή και έγκαιρη καταχώρηση 
στο ΠΣΚΕ και στο ΟΠΣ, των απαραίτητων δεδομένων 
που αφορούν στις παραπάνω αρμοδιότητες διαχείρισης 


και έχει την ευθύνη για την ακρίβεια, την ποιότητα και 
πληρότητα των στοιχείων που καταχωρούνται σε αυτά 
τα πληροφοριακά συστήματα. 

31. Έχει την ευθύνη τήρησης αρχείων αντίστοιχων των 
αρμοδιοτήτων του. Τα αρχεία δύνανται να τηρούνται 
ηλεκτρονικά στο ΠΣΚΕ και στο ΟΠΣ, σύμφωνα με τις 
Διαδικασίες του ΣΔΕ. 

Άρθρο 5 

Υποχρεώσεις Ενδιάμεσου Φορέα 
για πράξεις πλην Κρατικών Ενισχύσεων 

Επιπροσθέτως των αρμοδιοτήτων που προσδιορίζο¬ 
νται στο άρθρο 3 της παρούσας, η ΤΑΠΤΟΚ Αρκαδία 2020 
ΑΜΚΕ αναλαμβάνει τις ακόλουθες υποχρεώσεις: 

1. Προβαίνει σε κατανομή των αρμοδιοτήτων/ καθηκό¬ 
ντων που ανατίθενται, στο εσωτερικό του, προκειμένου 
να διασφαλίζεται η τήρηση της αρχής του διαχωρισμού 
των καθηκόντων, ιδιαίτερα μεταξύ των διαδικασιών επι¬ 
λογής και έγκρισης πράξεων, επαληθεύσεων και πλη¬ 
ρωμών. 

2. Ορίζει στελέχη από αντιπροσωπευτικές οργανω¬ 
τικές του Μονάδες που εμπλέκονται στις διαδικασίες 
διαχείρισης, τα οποία θα συμμετέχουν στην Ομάδα της 
Διαχειριστικής Αρχής για την αξιολόγηση κινδύνων απά¬ 
της και θα συνεπικουρούν το έργο της. Ο ορισμός των 
στελεχών γίνεται με Απόφαση του Προϊσταμένου ΕΦΔ 
και κοινοποιείται στη ΔΑ του ΕΠ. 

3. Κοινοποιεί στη ΔΑ του ΕΠ, το νέο οργανόγραμμα 
του σε περίπτωση μεταβολής ή τροποποίησης του, κα¬ 
θώς και τις ενδεχόμενες μεταβολές ή τροποποιήσεις στις 
διαδικασίες διαχείρισης που εφαρμόζει. 

4. Δε δύναται να μεταβιβάσει τις αρμοδιότητες που 
του έχουν ανατεθεί βάσει του άρθρου 3 της παρούσας, 
σε άλλους ΕΦ, με την επιφύλαξη των άρθρων 34,37 και 
38 του κανονισμού 1303/2013. 

5. Κοινοποιεί στη ΔΑ του ΕΠ, πρόγραμμα ενεργειών 
και περιοδικές αναφορές προόδου στις προθεσμίες που 
ορίζει η ΔΑ και διαμορφώνει τεκμηριωμένες προτάσεις 
διορθωτικών ή/και προληπτικών ενεργειών, με στόχο 
την αποτελεσματικότερη και αποδοτικότερη διαχείριση 
και υλοποίηση του ΕΠ. 

6. Ενημερώνει συστηματικά το ΟΠΣ με τα στοιχεία 
προόδου εκτέλεσης των πράξεων που διαχειρίζεται. 

7. Συμμορφώνεται με τις απαιτήσεις πληροφόρησης 
και επικοινωνίας που προσδιορίζονται από το Σύστη¬ 
μα Διαχείρισης και Ελέγχου, τη Διαχειριστική Αρχή και 
με τις απαιτήσεις που ορίζονται στο άρθρο 115 του 
καν. 1303/2013 για τις πράξεις που διαχειρίζεται. 

8. Συμμετέχει σε ομάδες της Διαχειριστικής Αρχής για 
τη διερεύνηση ενδείξεων απάτης ή/ καταγγελιών σύμ¬ 
φωνα με τα προβλεπόμενα στο ΣΔΕ. 

9. Προβαίνει στις απαραίτητες ενέργειες για τη δια¬ 
χείριση κινδύνων, σύμφωνα με τα προβλεπόμενα στο 
Σύστημα Διαχείρισης και Ελέγχου. 

10. Αποδέχεται διοικητικές και επιτόπιες επαληθεύ¬ 
σεις από τη ΔΑ του ΕΠ και παρέχει σε αυτήν τα αναγκαία 
στοιχεία, προκειμένου να επιβεβαιωθεί, η κατά το δέοντα 
τρόπο άσκηση των καθηκόντων που έχουν ανατεθεί. 

11. Αποδέχεται επιτόπιους ελέγχους ελεγκτικών αρ¬ 
χών/ οργάνων της Ευρωπαϊκής Ένωσης ή εθνικών ελε¬ 
γκτικών αρχών, τόσο στην έδρα του όσο και στους χώ¬ 
ρους υλοποίησης των πράξεων που διαχειρίζεται, και 
διευκολύνει τον έλεγχο, προσκομίζοντας οποιοδήποτε 
στοιχείο που αφορά στην εκτέλεση της πράξης, εφόσον 
ζητηθούν. 

12. Έχει την ευθύνη για την εφαρμογή διορθωτικών ή 
/ και προληπτικών μέτρων που τον αφορούν. 

13. Το προσωπικό του ΕΦ, καθώς καιτυχόν εξωτερικοί 
εμπειρογνώμονες, που απασχολούνται σε δραστηριότη¬ 
τες που αφορούν στην αξιολόγηση πράξεων, στις επα¬ 
ληθεύσεις και στις πληρωμές υποχρεούνται σε υποβολή 
δήλωσης μη σύγκρουσης συμφερόντων. 

Άρθρο 6 

Υποχρεώσεις Ενδιάμεσου Φορέα 
για πράξεις Κρατικών Ενισχύσεων 

Επιπροσθέτως των αρμοδιοτήτων που προσδιορίζο¬ 
νται στο άρθρο 4της παρούσας, η ΤΑΠΤΟΚ Αρκαδία 2020 
ΑΜΚΕ αναλαμβάνει τις ακόλουθες υποχρεώσεις: 

1. Προβαίνει σε κατανομή των αρμοδιοτήτων/ καθηκό¬ 
ντων που ανατίθενται, στο εσωτερικό του, προκειμένου 
να διασφαλίζεται η τήρηση της αρχήςτου διαχωρισμού 
των καθηκόντων, ιδιαίτερα μεταξύ των διαδικασιών επι¬ 
λογής και έγκρισης πράξεων, επαληθεύσεων και πλη¬ 
ρωμών. 

2. Ορίζει στελέχη από αντιπροσωπευτικές οργανω¬ 
τικές του Μονάδες που εμπλέκονται στις διαδικασίες 
διαχείρισης, τα οποία θα συμμετέχουν στην Ομάδα της 
Διαχειριστικής Αρχής για την αξιολόγηση κινδύνων απά¬ 
της και θα συνεπικουρούν το έργο της. Ο ορισμός των 
στελεχών γίνεται με Απόφαση του Προϊσταμένου ΕΦΔ 
και κοινοποιείται στη ΔΑ του ΕΠ. 

3. Κοινοποιεί στη ΔΑ του ΕΠ, το νέο οργανόγραμμα 
του σε περίπτωση μεταβολής ή τροποποίησης του, κα¬ 
θώς και τις ενδεχόμενες μεταβολές ή τροποποιήσεις στις 
διαδικασίες διαχείρισης που εφαρμόζει. 

4. Για την εξασφάλιση της νομιμότητας και της κανονι¬ 
κότητας διενέργειας των δαπανών των πράξεων, ο ΕΦΔ 
δύναται να υποστηρίζεται από ορκωτούς λογιοτές/ελε- 
γκτές κατά τη διαδικασία πιστοποίησης των δαπανών, 
σύμφωνα με το άρθρο 47, παρ. 2 του ν. 4314/2014. 

5. Δε δύναται να μεταβιβάσει τις αρμοδιότητες που 
του έχουν ανατεθεί βάσει του άρθρου 3 της παρούσας, 
σε άλλους ΕΦ, με την επιφύλαξη των άρθρων 34,37 και 
38 του κανονισμού 1303/2013. 

6. Κοινοποιεί στη ΔΑ του ΕΠ, πρόγραμμα ενεργειών 
και περιοδικές αναφορές προόδου στις προθεσμίες που 
ορίζει η ΔΑ και διαμορφώνει τεκμηριωμένες προτάσεις 
διορθωτικών ή/και προληπτικών ενεργειών, με στόχο 
την αποτελεσματικότερη και αποδοτικότερη διαχείριση 
και υλοποίηση του ΕΠ. 

7. Έχει την υποχρέωση να εξειδικεύσει το γενικό εγχει¬ 
ρίδιο χρήσης του Πληροφοριακού Συστήματος Διαχείρι¬ 
σης Κρατικών Ενισχύσεων (ΠΣΚΕ) που έχει εκδοθεί από 
την ΕΥΚΕ, ανάλογα με το περιεχόμενο της κάθε Πρόσκλη¬ 
σης (μέτρο ενίσχυσης) και, εφόσον απαιτείται, σύμφωνα 
με τις κατευθύνσεις της ΔΑ του ΕΠ και της ΕΑΣ. Επίσης, 


έχει την υποχρέωση να παρέχει υπηρεσίες επιχειρησια¬ 
κής υποστήριξης των χρηστών του ΠΣΚΕ (ΗθΙρ άθ5Κ) καθ' 
όλο το διάστημα υλοποίησης της πράξης. 

8. Ενημερώνει συστηματικά το ΠΣΚΕ και το ΟΠΣ με 
τα στοιχεία προόδου εκτέλεσης των πράξεων που δι¬ 
αχειρίζεται. 

9. Συμμορφώνεται με τις απαιτήσεις πληροφόρησης 
και επικοινωνίας που προσδιορίζονται από το Σύστη¬ 
μα Διαχείρισης και Ελέγχου, τη Διαχειριστική Αρχή και 
με τις απαιτήσεις που ορίζονται στο άρθρο 115 του 
καν. 1303/2013 για τις πράξεις που διαχειρίζεται. 

10. Συμμετέχει σε ομάδες της Διαχειριστικής Αρχής 
για τη διερεύνηση ενδείξεων απάτης ή/ καταγγελιών 
σύμφωνα με τα προβλεπόμενα στο ΣΔΕ. 

11. Προβαίνει στις απαραίτητες ενέργειες για τη δια¬ 
χείριση κινδύνων, σύμφωνα με τα προβλεπόμενα στο 
Σύστημα Διαχείρισης και Ελέγχου. 

12. Αποδέχεται διοικητικές και επιτόπιες επαληθεύ¬ 
σεις από τη ΔΑ του ΕΠ και παρέχει σε αυτήν τα αναγκαία 
στοιχεία, προκειμένου να επιβεβαιωθεί, η κατά το δέοντα 
τρόπο άσκηση των καθηκόντων που έχουν ανατεθεί. 

13. Αποδέχεται επιτόπιους ελέγχους ελεγκτικών αρ¬ 
χών/ οργάνων της Ευρωπαϊκής Ένωσης ή εθνικών ελε¬ 
γκτικών αρχών, τόσο στην έδρα του όσο και στους χώ¬ 
ρους υλοποίησης των πράξεων που διαχειρίζεται, και 
διευκολύνει τον έλεγχο, προσκομίζοντας οποιοδήποτε 
στοιχείο που αφορά στην εκτέλεση της πράξης, εφόσον 
ζητηθούν. 

14. Έχει την ευθύνη για την εφαρμογή διορθωτικών ή 
/ και προληπτικών μέτρων που τον αφορούν. 

15. Το προσωπικό του ΕΦ που απασχολείται σε δρα¬ 
στηριότητες που αφορούν στην αξιολόγηση πράξεων, 
στις επαληθεύσεις και στις πληρωμές, καθώς και οι 
εξωτερικοί αξιολογητές/ ελεγκτές που ενδεχομένως 
αξιοποιεί για τις δραστηριότητες αυτές, υποχρεούνται 
σε υποβολή δήλωσης μη σύγκρουσης συμφερόντων. 

Άρθρο 7 

Υποχρεώσεις της Διαχειριστικής Αρχής 
του Επιχειρησιακού Προγράμματος 

Η Ειδική Υπηρεσία Διαχείρισης του Επιχειρησιακού 
Προγράμματος «Πελοπόννησος» 2014-2020, στο πλαί¬ 
σιο της παρακολούθησης εφαρμογής της παρούσας 
απόφασης από τον ΕΦ, υποχρεούται στην τήρηση των 
παρακάτω: 

1. Κοινοποιεί στον ΕΦ το Εγχειρίδιο Διαδικασιών ΣΔΕ 
2014-2020 και κάθε προσαρμογή, τροποποίηση/ ανα¬ 
θεώρησή του. 

2. Υποστηρίζει τον ΕΦ στην ορθή εφαρμογή των Δι¬ 
αδικασιών και τον ενημερώνει για τις υποχρεώσεις του 
συμπεριλαμβανομένης της τήρησης των κανόνων πλη¬ 
ροφόρησης και επικοινωνίας, τις μεθοδολογίες και τις 
διαδικασίες παρακολούθησης των δεικτών εκροών, για 
την αξιολόγηση κινδύνων απάτης, καθώς και για κάθε 
ειδικό θέμα που σχετίζεται με το ΣΔΕ. 

3. Συντονίζει και εποπτεύει συστηματικά την άσκηση 
των αρμοδιοτήτων/ καθηκόντων του ΕΦ, σύμφωνα με 
τα οριζόμενα στην παρούσα Απόφαση και το Σύστημα 
Διαχείρισης και Ελέγχου, και εφόσον απαιτείται, λαμβάνει 

κατάλληλα διορθωτικά μέτρα. Έχει την τελική ευθύνη 
έναντι της Ευρωπαϊκής Επιτροπής για το ΕΠ. Στο πλαίσιο 
παρακολούθησης του ΕΦ, η ΔΑ: 

3.1. Παρακολουθεί την ορθή και έγκαιρη ενημέρωση 
του ΟΠΣ με τα απαραίτητα δεδομένα υλοποίησης που 
απαιτούνται για τη χρηματοοικονομική διαχείριση και 
την επίτευξη των δεικτών, των ορόσημων και των στό¬ 
χων του πλαισίου επίδοσης, την αξιολόγηση, την παρα¬ 
κολούθηση, τις επαληθεύσεις, καθώς και τις λογιστικές 
εγγραφές για κάθε πράξη που διαχειρίζεται. 

3.2. Εξετάζει τις σχετικές αναφορές του ΟΠΣ, προκει- 
μένου να επιβεβαιώσει την εφαρμογή του προγραμμα¬ 
τισμού του ΕΦ, να αξιολογήσει ενδεχόμενες αποκλίσεις 
και να διαμορφώσει προτάσεις διορθωτικών ή/και προ¬ 
ληπτικών ενεργειών, με στόχο την αποτελεσματικότερη 
διαχείριση και υλοποίηση του ΕΠ. 

3.3. Παρακολουθεί τα αποτελέσματα των επαληθεύ¬ 
σεων που διενεργούνται από τηνΤΑΠΤΟΚ Αρκαδία 2020 
ΑΜΚΕ. 

3.4. Παρακολουθεί τα αποτελέσματα των ελέγχων που 
διενεργούνται στηνΤΑΠΤΟΚ Αρκαδία 2020 ΑΜΚΕ από 
την Αρχή Ελέγχου και άλλα εθνικά και ευρωπαϊκά ελε¬ 
γκτικά όργανα/ αρχές. 

3.5. Παρακολουθεί την εφαρμογή διορθωτικών ή / και 
προληπτικών μέτρων από τηνΤΑΠΤΟΚ Αρκαδία 2020 
ΑΜΚΕ. 


3.6. Διενεργεί διοικητικές και επιτόπιες επαληθεύσεις 
στηνΤΑΠΤΟΚ Αρκαδία 2020 ΑΜΚΕ, προκειμένου να επι¬ 
βεβαιωθεί η διατήρηση της ικανότητας άσκησης των 
αρμοδιοτήτων/ καθηκόντων που του έχουν ανατεθεί, 
η διοικητική και δημοσιονομική ικανότητα του για τη 
διαχείριση του μέρους του ΕΠ που του έχει εκχωρηθεί 
και ότι οι αρμοδιότητες του ασκούνται σύμφωνα με τα 
οριζόμενα στην παρούσα απόφαση και στο Σύστημα 
Διαχείρισης και Ελέγχου. 

3.7. Εισηγείται την τροποποίηση της παρούσας Από¬ 
φασης, ιδίως ως προςτην κατανομή της ενωσιακής στή¬ 
ριξης ανά Άξονα Προτεραιότητας, θεματικό στόχο, και 
πεδίο παρέμβασης. 

3.8. Στις περιπτώσεις που η Ειδική Υπηρεσία Διαχεί¬ 
ρισης του Επιχειρησιακού Προγράμματος «Πελοπόννη¬ 
σος» 2014-2020, διαπιστώσει τη μη συμμόρφωση του 
Ενδιάμεσου Φορέα με τους όρους της παρούσας Από¬ 
φασης, εισηγείται την ανάκλησή της. 

4. Διασφαλίζει ότι η Αρχή Πιστοποίησης λαμβάνει τις 
αναγκαίες πληροφορίες σχετικά με τις διαδικασίες και τις 
επαληθεύσεις για σκοπούς πιστοποίησης. Στο πλαίσιο 
αυτό, εποπτεύει και συντονίζει πριν από κάθε αίτημα 
πληρωμής, αλλά και πριν την εκπόνηση των ετήσιων 
λογαριασμών, την πληρότητα των πληροφοριών που 
παρέχονται από την ΤΑΠΤΟΚ Αρκαδία 2020 ΑΜΚΕ στην 
Αρχή Πιστοποίησης. 

ΣΥΝΟΛΟ 1.775.000 1.420.000 355.000 

























































Το ποσό των 2.500.000 ευρώ συνολική χρηματοδότηση εκχωρείται για την υλοποίηση πράξεων που εντάσσονται στις παρακάτω επενδυτικές προτεραιότητες: 

Το ποσό των 6.250.000 ευρώ συνολική χρηματοδότηση εκχωρείται για την υλοποίηση πράξεων που εντάσσονται στις παρακάτω επενδυτικές προτεραιότητες: 

Η Στήριξη της Ένωσης, ύψους 2 . 200.000 ευρώ που εκχωρείται με την παρούσα Υπουργική Απόφαση κατανέμεται στα πεδία παρέμβασης ως εξής: 

Η Στήριξη της Ένωσης, ύψους 4.580.000 ευρώ που εκχωρείται με την παρούσα Υπουργική Απόφαση κατανέμεται στα πεδία παρέμβασης ως εξής: 

Ο φορέας ΑΡΚΑΔΙΑ 2020 στον οποίο εκχωρείται το ποσό των 19.000.000 ευρώ συνολικής χρηματοδότησης αναλαμβάνει την ευθύνη εκπλήρωσης των παρακάτω δεικτών: 

Η τιμή στοχος του δείκτη αποτελέσματος ορίζεται συνολικά για την Επενδυτική Προτεραιότητα 3α σε επίπεδο Περιφέρειας 

Η τιμή στοχος του δείκτη αποτελέσματος ορίζεται συνολικά για την Επενδυτική Προτεραιότητα 4ε σε επίπεδο Χωράς 

Η τιμή στοχος του δείκτη αποτελέσματος ορίζεται συνολικά για την Επενδυτική Ππροτεραιοτητα 66 σε επίπεδο Περιφέρειας 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4668/29.12.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























